Document ID: 31998R2703

ΚΑΝΟΝΙΣΜΟΣ (ΕΚ) αριθ. 2703/98 ΤΗΣ ΕΠΙΤΡΟΠΗΣ της 14ης Δεκεμβρίου 1998 σχετικά με τη διακοπή της αλιείας σύκου της Νορβηγίας από σκάφη που φέρουν τη σημαία της Δανίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική (1), όπως τροποποιήθηκε τελευταία από τον κανονισμό (ΕΚ) αριθ. 2635/97 (2), και ιδίως το άρθρο 21 παράγραφος 3,
Εκτιμώντας:
ότι ο κανονισμός (ΕΚ) αριθ. 47/98 του Συμβουλίου, της 19ης Δεκεμβρίου 1997, για την κατανομή, για το έτος 1998, ορισμένων αλιευτικών ποσοστώσεων μεταξύ των κρατών μελών για σκάφη που αλιεύουν στην αποκλειστική οικονομική ζώνη της Νορβηγίας και στην αλιευτική ζώνη γύρω από το Jan Mayen (3), προβλέπει ποσοστώσεις σύκου της Νορβηγίας για το 1998 7
ότι, προκειμένου να εξασφαλιστεί η τήρηση των διατάξεων σχετικά με τους ποσοτικούς περιορισμούς των αλιευμάτων ενός αποθέματος που υπόκειται σε ποσοστώσεις, η Επιτροπή πρέπει να καθορίσει την ημερομηνία κατά την οποία τα αλιεύματα που αλιεύτηκαν από τα σκάφη που φέρουν τη σημαία ενός κράτους μέλους θεωρούνται ότι έχουν εξαντλήσει τη χορηγηθείσα ποσόστωση 7
ότι σύμφωνα με τις πληροφορίες που ανακοινώθηκαν από την Επιτροπή, τα αλιεύματα σύκου της Νορβηγίας στα ύδατα της διαίρεσης CIEM IV (νορβηγικά ύδατα νότια των 62° Β), από σκάφη που φέρουν τη σημαία της Δανίας ή είναι νηολογημένα στη Δανία, έχουν εξαντλήσει τις ποσοστώσεις που χορηγήθηκαν για το 1998 7 ότι η Δανία απαγόρευσε την αλιεία του αποθέματος αυτού από τις 16 Οκτωβρίου 1998 7 ότι πρέπει εφεξής να λαμβάνεται υπόψη η ημερομηνία αυτή,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Τα αλιεύματα σύκου της Νορβηγίας στα ύδατα της διαίρεσης CIEM IV (νορβηγικά ύδατα νότια των 62° Β) που αλιεύτηκαν από τα σκάφη που φέρουν σημαία της Δανίας ή είναι νηολογημένα στη Δανία θεωρούνται ότι έχουν εξαντλήσει την ποσόστωση που χορηγήθηκε στη Δανία για το 1998.
Απαγορεύεται η αλιεία του σύκου της Νορβηγίας στα ύδατα της CIEM IV (νορβηγικά ύδατα νότια των 62° Β) που πραγματοποιήθηκε από σκάφη που φέρουν σημαία της Δανίας ή είναι νηολογημένα στη Δανία, καθώς και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που αλιεύτηκε από τα σκάφη αυτά μετά την ημερομηνία έναρξης ισχύος του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 16 Οκτωβρίου 1998.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Δεκεμβρίου 1998.

Labels: 8
18
6